CELEX: 31983R3638
Language: el
Date: 1983-12-20 00:00:00
Title: Κανονισμός (ΕΟΚ) αριθ. 3638/83 της Επιτροπής της 20ής Δεκεμβρίου 1983 περί του καθεστώτος εισαγωγής στη Γαλλία, την Ιταλία και το Ηνωμένο Βασίλειο ορισμένων κλωστοϋφαντουργικών προϊόντων, κατηγορίας 3, καταγωγής Ινδονησίας

Avis juridique important

|

31983R3638

Κανονισμός (ΕΟΚ) αριθ. 3638/83 της Επιτροπής της 20ής Δεκεμβρίου 1983 περί του καθεστώτος εισαγωγής στη Γαλλία, την Ιταλία και το Ηνωμένο Βασίλειο ορισμένων κλωστοϋφαντουργικών προϊόντων, κατηγορίας 3, καταγωγής Ινδονησίας  

Επίσημη Εφημερίδα αριθ. L 360 της 23/12/1983 σ. 0029 - 0030

***** ΚΑΝΟΝΙΣΜΟΣ (ΕΟΚ) αριθ. 3638/83 ΤΗΣ ΕΠΙΤΡΟΠΗΣ  της 20ής Δεκεμβρίου 1983  περί του καθεστώτος εισαγωγής στη Γαλλία, την Ιταλία και το Ηνωμένο Βασίλειο ορισμένων κλωστοϋφαντουργικών προϊόντων, κατηγορίας 3, καταγωγής Ινδονησίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3589/82 του Συμβουλίου της 23ης Δεκεμβρίου 1982 περί του κοινού καθεστώτος εισαγωγών ορισμένων συνθετικών κλωστοϋφαντουργικών προϊόντων καταγωγής τρίτων χωρών (1), και ιδίως τα άρθρα 9 και 11,  Εκτιμώντας:  ότι στο άρθρο 11 του κανονισμού (ΕΟΚ) αριθ. 3589/82 καθορίζονται οι όροι θεσπίσεως ποσοτικών περιορισμών· ότι οι εισαγωγές στην Κοινότητα κλωστοϋφαντουργικών προϊόντων κατηγορίας 3, καταγωγής Ινδονησίας, τα οποία περιλαμβάνονται στο παράρτημα, έχουν υπερβεί το επίπεδο που προβλέπεται στην παράγραφο 2 του εν λόγω άρθρου 11·  ότι, σύμφωνα με τις διατάξεις της παραγράφου 5 του άρθρου 11 του κανονισμού (ΕΟΚ) αριθ. 3589/82, κοινοποιήθηκε στην Ινδονησία στις 20 Ιουνίου 1983 αίτηση διαβουλεύσεων·  ότι, εν αναμονή του αποτελέσματος των διαβουλεύσεων, οι εισαγωγές στη Γαλλία, την Ιταλία και το Ηνωμένο Βασίλειο υπήχθησαν σε προσωρινό ποσοτικό όριο για την περίοδο από 20 Ιουνίου έως 19 Σεπτεμβρίου 1983 με τον κανονισμό (ΕΟΚ) αριθ. 2042/83 της 20ής Ιουλίου 1983 (2)· ότι, μη καταλήγοντας οι διαβουλεύσεις αυτές σε συγκεκριμένο αποτέλεσμα εντός του χρονικού αυτού διαστήματος, οι εν λόγω εισαγωγές υποβλήθηκαν σε ποσοτικούς περιορισμούς για την περίοδο από 20 Ιουνίου έως 31 Δεκεμβρίου 1983 με τον κανονισμό (ΕΟΚ) αριθ. 2604/83 της 16ης Σεπτεμβρίου 1983 (3)·  ότι, ως αποτέλεσμα διαβουλεύσεων που διεξήχθησαν μεταξύ 16 και 18 Νοεμβρίου 1983, συμφωνήθηκε να υπαχθούν σε ποσοτικούς περιορισμούς οι εισαγωγές στη Γαλλία, την Ιταλία και το Ηνωμένο Βασίλειο προϊόντων της κατηγορίας 3 για τα έτη 1984 έως 1986· ότι, σύμφωνα με το άρθρο 9 του κανονισμού (ΕΟΚ) αριθ. 3589/82, τα ποσοτικά όρια για το 1983 χρειάζονται ειδικές συμπληρωματικές προσαυξήσεις·  ότι, σύμφωνα με τους όρους της παραγράφου 13 του εν λόγω άρθρου 11, η τήρηση του ποσοτικού ορίου εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα VI του κανονισμού (ΕΟΚ) αριθ. 3589/82 ·  ότι τα εν λόγω προϊόντα, τα οποία έχουν εξαχθεί στη Γαλλία, την Ιταλία και το Ηνωμένο Βασίλειο από την Ινδονησία, μεταξύ της 20ής Ιουνίου 1983 και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από το καθορισθέν ποσοτικό όριο για το 1983·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή στη Γαλλία, την Ιταλία και το Ηνωμένο Βασίλειο των προϊόντων καταγωγής Ινδονησίας, της κατηγορίας 3, υπόκειται στους ποσοτικούς περιορισμούς που αναφέρονται στο παράρτημα, υπό την επιφύλαξη των διατάξεων του άρθρου 2.  Άρθρο 2  1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από την Ινδονησία προς τα παροαναφερόμενα κράτη μέλη προ της ημερομηνίας ενάρξεως της ισχύος του κανονισμού (ΕΟΚ) αριθ. 2042/83 και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα πριν την ημερομηνία αυτή.  2. Οι εισαγωγές των προϊόντων που αποστέλλονται από την Ινδονησία προς τα εν λόγω κράτη μέλη μετά την έναρξη ισχύος του κανονισμού (ΕΟΚ) αριθ. 2042/83, εξακολουθούν να υπάγονται στο σύστημα του διπλού ελέγχου που προβλέπεται στο παράρτημα VI του κανονισμού (ΕΟΚ) αριθ. 3589/82.  3. Σύμφωνα με τους όρους της παραγράφου 2, όλες οι ποσότητες αυτών των προϊόντων, που αποστέλλονται από την Ινδονησία στη Γαλλία, την Ιταλία και το Ηνωμένο Βασίλειο από τις 20 Ιουνίου 1983 και τίθενται σε ελεύθερη κυκλοφορία, αφαιρούνται από τα καθορισθέντα ποσοτικά όρια για το 1983. Τα ποσοτικά αυτά όρια δεν εμποδίζουν την εισαγωγή των καλυπτομένων  προϊόντων, τα οποία όμως έχουν αποσταλεί από την Ινδονησία πριν από την ημερομηνία ενάρξεως ισχύος του κανονισμού (ΕΟΚ) αριθ. 2042/83.  Άρθρο 3  Δια του παρόντος καταργείται ο κανονισμός (ΕΟΚ) αριθ. 2604/83.  Άρθρο 4  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται έως τις 31 Δεκεμβρίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Δεκεμβρίου 1983.  Για την Επιτροπή  Etienne DAVIGNON  Αντιπρόεδρος  (1) ΕΕ αριθ. L 374 της 31. 12. 1982, σ. 106.  (2) ΕΕ αριθ. L 200 της 23. 7. 1983, σ. 26.  (3) ΕΕ αριθ. L 258 της 17. 9. 1983, σ. 18.  ΠΑΡΑΡΤΗΜΑ  1.2.3.4.5.6.7.8 //   //   //   //   //   //   //   //   // Κατη-  γορία   // Κλάση  του Κοινού  Δασμολογίου   // Κώδικας  ΝΙΜΕΧΕ  (1983)   // Περιγραφή εμπορευμάτων   // Τρίτες  χώρες   // Κράτη  μέλη   // Μονάδες  // Ποσοτικά όρια από   //   //   //   //   //   //   //   //   // 3   // 56.07  Α   //  56.07-01, 04, 05, 07, 08, 10, 12, 15, 19, 20, 22, 25, 29, 30, 31, 35, 38, 39, 40, 41, 43, 45, 46, 47, 49  // Υφάσματα εκ συνθετικών και τεχνητών υφαντικών ινών, μη συνεχών:  Α. Εκ συνθετικών υφαντικών ινών:  Υφάσματα εκ συνθετικών υφαντικών ινών μη συνεχών, έτερα των ειδών κορδελλοποιίας, βελούδων, πλουσσών, υφασμάτων φλοκωτών (περιλαμβανομένων και των φλοκωτών υφασμάτων σπογγώδους μορφής) και υφασμάτων εκ νημάτων σενίλλης  // Ινδονησία  // F I UK  // τόνοι  τόνοι  τόνοι  // 20 Ιουνίου έως  31 Δεκεμβρίου 1983: 270 (1)  1984: 630  1985: 643  1986: 655  20 Ιουνίου έως  31 Δεκεμβρίου 1983: 135 (1)  1984: 350  1985: 357  1986: 364  20 Ιουνίου έως  31 Δεκεμβρίου 1983: 325 (1)  1984: 740  1985: 755  1986: 770   // 3 α)  //   // 56.07-01, 05, 07, 08, 12, 15, 19, 22, 25, 29, 31, 35, 38, 40, 41, 43, 46, 47, 49  // α) Εκ των οποίων έτερα των αλευκάστων ή λελευκασμένων  // Ινδονησία  // F I UK  // τόνοι  τόνοι  τόνοι  // 1984: 95  1985: 96  1986: 98  1984: 53  1985: 54  1986: 55  1984: 111  1985: 113  1986: 115   //   //   //   //   //   //   //   //  (1) Για το έτος 1983 έχουν συμφωνηθεί οι ακόλουθες ειδικές επιπρόσθετες ποσότητες: Γαλλία 30 τόνοι, Ιταλία 159 τόνοι, Ηνωμένο Βασίλειο 477 τόνοι.